**DĖL SUTIKIMO PERIMTI VALSTYBĖS ILGALAIKĮ MATERIALŲJĮ TURTĄ (MOKYKLINIŲ BALDŲ KOMPLEKTUS) IR JO PERDAVIMO**

2016 m. spalio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 4 punktu ir atsižvelgdama į Lietuvos Respublikos švietimo ir mokslo ministerijos 2016 m. rugsėjo 19 d. raštą Nr. SR-4058 „Dėl švietimo įstaigai skirtų mokyklinių baldų komplektų perdavimo Rokiškio rajono savivaldybės nuosavybėn“, Rokiškio rajono savivaldybės taryba n u s p r e n d ž i a:

1. Sutikti perimti savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Švietimo ir mokslo ministerijos patikėjimo teise valdomą ilgalaikį materialųjį turtą (mokyklinių baldų komplektus), kurio bendra įsigijimo (likutinė) vertė – 5616,34 Eur (priedas).

2. Perduoti sprendimo 1 punkte nurodytą turtą, jį perėmus savivaldybės nuosavybėn, Rokiškio r. Kamajų Antano Strazdo gimnazijai (pagal priedą) valdyti, naudoti ir disponuoti juo patikėjimo teise.

3. Įgalioti Rokiškio rajono savivaldybės administracijos direktorių Valerijų Rancevą savivaldybės vardu pasirašyti 1 punkte nurodyto turto perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybos

2016 m. spalio 28 d. sprendimo Nr. TS-

 priedas

**VALSTYBĖS TURTO (MOKYKLINIŲ BALDŲ KOMPLEKTŲ), PERIMAMO ROKIŠKIO RAJONO SAVIVALDYBĖS NUOSAVYBĖN,**

**SĄRAŠAS**

|  |  |  |  |  |
| --- | --- | --- | --- | --- |
| **Švietimo įstaigos pavadinimas, adresas,****kodas** | **IT****grupė** | **Vyresniųjų klasių baldų komplektai****(vienviečiai)** | **Bendras perduodamų komplektų kiekis,****vienetais** | **Bendra įsigijimo (likutinė) vertė, Eur** |
| **Kiekis, vienetais** | **Komplektų įsigijimo (likutinė) vertė, Eur**(1 vieneto kaina su PVM 2808,17 Eur) |
| Rokiškio r. Kamajų Antano Strazdo gimnazijaKazio Šešelgio g. 7,Kamajai,Rokiškio r.190250136 | 1208100 | 2 | 5616,34 | 2 | 5616,34 |
| **Iš viso** | **2** | **5616,34** | **2** | **5616,34** |

\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL SUTIKIMO PERIMTI VALSTYBĖS ILGALAIKĮ MATERIALŲJĮ TURTĄ (MOKYKLINIŲ BALDŲ KOMPLEKTUS) IR JO PERDAVIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – sutikti perimti savivaldybės nuosavybėn valstybės ilgalaikį materialųjį turtą (mokyklinių baldų komplektus) ir šį turtą perduoti valdyti, naudoti ir disponuoti juo patikėjimo teise Rokiškio r. Kamajų Antano Strazdo gimnazijai.

**Šiuo metu esantis teisinis reglamentavimas.**

 Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

 **Sprendimo projekto esmė.**

Lietuvos Respublikos švietimo ir mokslo ministerija, įgyvendindama Švietimo įstaigų modernizavimo programą, patvirtintą Lietuvos Respublikos švietimo ir mokslo ministro 2013 m. gegužės 10 d. įsakymu Nr. V-410, 2016 m. atviro konkurso būdu pirko savivaldybių švietimo įstaigoms mokyklinių baldų. Todėl vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, Lietuvos Respublikos vietos savivaldos įstatymo 6 straipsnio 5 ir 6 punktais valstybės turtas perduodamas savivaldybių nuosavybėn pagal Vyriausybės nutarimus, esant savivaldybės tarybos sutikimui.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas; Rokiškio r. Kamajų Antano Strazdo gimnazijai šis turtas (mokyklinių baldų komplektai) perduodamas valdyti, naudoti ir disponuoti juo patikėjimo teise;

 **neigiamos** – nenumatyta.

**Finansavimo šaltiniai ir lėšų poreikis**.

Projekto įgyvendinimui savivaldybės biudžeto lėšų nereikia.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė